**Zápisnica z plánovaného zasadnutia**

**Obecného zastupiteľstva v Hrabovke konaného dňa 27.06.2017 o 17.00 hodine v sále KD v Hrabovke.**

**Prítomní:** Eva Mráziková, starostka obce

**Poslanci:** Róbert Chmelina, Michal Jakab, Jana Hamajová, Ladislav Šnobel

**Neprítomní poslanci:** Andrea Babirádová – ospravedlnila sa

**Hlavná kontrolórka:** Ing. Katarína Orságová

**Program:**

1. Otvorenie zasadnutia

2. Určenie zapisovateľa a overovateľov zápisnice

1. Kontrola uznesení z predchádzajúceho zasadnutia
2. Plán kontrolnej činnosti HK na II. polrok 2017, Správa o výsledku kontrol
3. Záverečný účet za rok 2016 a Správa HK k záverečnému účtu za rok 2016
4. Dodatok ku kúpnej zmluive – Pozemok p. Orechovská
5. Úprava rozpočtu k 30.06.2017
6. Rôzne
7. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková. Úvodom zasadnutia privítala všetkých prítomných a oboznámila ich s návrhom programu OZ a navrhla doplniť bod 4 pôvodného programu o Správu o výsledku kontrol , ktorú predkladá hlavná kontrolórka. Starostka obce konštatovala, že zasadnutie OZ je uznášania schopné a dala hlasovať o doplnení programu OZ.

Obecné zastupiteľstvo v Hrabovke **schvaľuje** návrh a doplnenie programu – bod 4.

**Hlasovanie:**

**Prítomní:** 4 **Za:** 4  **Proti:** 0 **Zdržal sa:** 0

**2. Určenie zapisovateľa a overovateľov zápisnice**

Overovatelia: Michal Jakab, Ladislav Šnobel

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

**3. Kontrola uznesení z predchádzajúceho zasadnutia**

Hlavná kontrolórka obce oboznámila prítomných poslancov s kontrolou uznesení z predchádzajúce zasadnutia, pričom konštatovala, že všetky body boli splnené.

Poslanci **zobrali informáciu na vedomie**.

**Hlasovanie:**

**Prítomní:** 4  **Za:** 4 **Proti:** 0 **Zdržal sa:** 0

**4. Plán kontrolnej činnosti HK na II. polrok 2017, Správa o výsledku kontrol**

Poslanci obecného zastupiteľstva obdržali na rokovanie OcZ materiál „Plán kontrolnej činnosti HK na II. polrok 2017“ a „Správa o výsledkoch kontrol za I. polrok 2017“. K predloženému Plánu kontrolnej činnosti neboli žiadne pripomienky a poslanci tento hlasovaním **schválili**. Zároveň **zobrali na vedomie** „Správu o výsledku kontrol za I.polrok 2017.

**Hlasovanie:**

**Prítomní:** 4 **Za:** 4  **Proti:** 0  **Zdržal sa:** 0

**5. Záverečný účet za rok 2016 a Správa HK k záverečnému účtu za rok 2016**

Pracovníčka obecného úradu Mgr. Štefánková oboznámila prítomných poslancov s materiálom, ktorý bol vypracovaný na rokovanie obecného zastupiteľstva a bol zverejnený v zákonnej lehote na stránkach obce „Záverečný účet obce Hrabovka za rok 2016“. Zároveň hlavná kontrolórka predniesla Správu HK k záverečnému účtu za rok 2016. Poslanci nemali žiadne otázky a pripomienky k predloženému materiálu a tak obecné zastupiteľstvo v Hrabovke prijíma návrh uznesenia:

a) Obecné zastupiteľstvo **berie na vedomie** správu hlavného kontrolóra a stanovisko

k Záverečnému účtu za rok 2016.

b) Obecné zastupiteľstvo **schvaľuje** Záverečný účet obce a celoročné hospodárenie **bez**

**výhrad.**

c) Obecné zastupiteľstvo **schvaľuje** použitie prebytku rozpočtového hospodárenia na tvorbu

rezervného fondu vo výške **11869,11 EUR .**

**Hlasovanie:**

**Prítomní:** 4  **Za:**  4  **Proti:**  0 **Zdržal sa:**0

**6. Dodatok ku kúpnej zmluve – pozemok p. Orechovská**

Na predchádzajúcom zasadnutí obecného zastupiteľstva bol predložený návrh kúpnej zmluvy na pozemok od pani Orechovskej Janky, ktorý je určený pod budovanie pozemnej komunikácie a chodníkov. Na základe ďalších rokovaní so Správou ciest a pani Orechovskou je potrebné uskutočniť ešte dodatok ku kúpnej zmluve, kde sa obec Hrabovka zaviaže uhradiť ujmu z výrubu drevín na pozemku pani Orechovskej. Jedná sa o 11 ks drevín v hodnote á 10,- € za 1 kus. Finančnú náhradu, na základe odporúčania právničky, je potrebné riešiť dodatkom ku kúpnej zmluve. Poslanci daný návrh schválili.

**Hlasovanie:**

**Prítomní:** 4 **Za:** 4 **Proti:** 0 **Zdržal sa**: 0

**6. Úprava rozpočtu k 30.06.2017**

Pracovníčka obecného úradu Mgr. Štefánková predložila na rokovanie obecného zastupiteľstva návrh úprav rozpočtu k 30.6.2017. Jednalo sa o úpravy medzi položkami schváleného rozpočtu a navýšenie výdavkov na odkúpenie časti pozemku pod cestnú komunikáciu a na základe rokovania a uznesenia obecného zastupiteľstva dňa 25.04.2017 úprava položky na navýšenie základného imania v RVS Vlára-Váh. Všetky úpravy boli schválené rozpočtovým opatrením č. 2/2017.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

**11. Rôzne**

\* Starostka v úvode rôzneho dala slovo prítomnému zástupcovi KIKI zákaznícke centrum Dubnica nad Váhom, ktorého prevádzkovateľom je Global Network Technology s. r .o. , ktorý informoval prítomných poslancov o zámere vybudovať zosilňovač signálu pre príjem všetkých služieb KIKI internet. Poslanci **zobrali informáciu na vedomie** s tým, že musí sa upresniť miesto , kde bude vysielač postavený. Doporučili, aby to bolo predovšetkým na pozemku obce, kde by sa riešilo osadenie vysielača a následne potom bude vydané príslušné povolenie.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

\* V ďalšom bode rôzneho dala slovo starostka prítomnému p. Ing. Arch. Jozefovi Masarykovi, ktorý spoločne s Ing. Petrom Štefancom zaslal dňa 5.5.2017 na obecný úrad v Hrabovke ponuku a predstavenie zámeru v rozpracovanosti výstavby rodinných a bytových domov, občianskej vybavenosti, komunikácie a inžinierskych sietí v obci Hrabovka, miestna časť Vrchy. Zároveň v náväznosti na túto ponuku spoločne zaslali aj ponuku na odbornú konzultáciu vo veci obnovy územného plánu obce Hrabovka, kde by bol zapracovaný aj ponúkaný zámer. Poslanci **zobrali informáciu a predložený zámer na vedomie** s tým, že momentálne obec Hrabovka v roku 2017 nemá plánované výdavky na obnovu alebo vypracovanie nového územného plánu obce. Toto by chcela obec riešiť zapracovaním do rozpočtu na rok 2018 a potom budú predkladatelia ponuky oslovení v rámci výberového konania. V tomto zmysle bude zaslaný predkladateľom aj výpis z uznesenia zo zasadnutia obecného zastupiteľstva.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

\* V náväznosti na predchádzajúci bod starostka informovala poslancov o tom, že na obecný úrad bola doručená žiadosť o vytvorenie obecnej cesty, ktorú adresoval pán Pavol Hlucháň a bola podpísaná ďalšími 4 občanmi. Predložená **žiadosť nebola** zo strany poslancov **schválená**, nakoľko nie je v súlade s terajším územným plánom obce a do budúcnosti nie je predpoklad, že by pri novelizácii územného plánu došlo k podstatným zmenám oproti pôvodnému územnému plánu. Ďalej je potrebné, aby žiadosť bola podporená všetkými vlastníkmi dotknutých nehnuteľností, bola podpísaná len 5 vlastníkmi. Pán Pavol Hlucháň sa zúčastnil aj minulého zasadnutia obecného zastupiteľstva, kde mu bola už vtedy daná odpoveď na jeho požiadavku, ktorú opakovane adresoval písomne na obecný úrad. V tomto zmysle doporučili poslanci informovať žiadateľov výpisom z uznesenia zo zasadnutia obecného zastupiteľstva.

**Hlasovanie:**

**Prítomní:** 4 **Za: 0** **Proti: 4** **Zdržal sa:** 0

\*Starostka predniesla požiadavku v súvislosti s platnou Smernicou o cestovných náhradách. Je potrebné, aby cestovné príkazy starostky boli schvaľované povereným zástupcom alebo poslancom z obecného zastupiteľstva. Poslanci schválili a poverili Ladislava Šnobla ako zástupca starostky a v jeho neprítomnosti poslanca Róberta Chmelinu schvaľovaním cestovných príkazov starostky obce.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

\* Starostka informovala poslancov:

- o požiadavke pani Borotovej, ktorá má záujem odkúpiť pozemok na stavbu RD od pána Macuru, a žiada predbežný súhlas s výstavbou, nakoľko výjazd z pozemku je pri hlavnej ceste smerom k rázcestiu na Dolnú Súču a Skalku nad Váhom. Obecné zastupiteľstvo nemá žiadne výhrady voči výstavbe v prípade, že žiadosť o stavebné povolenie bude odsúhlasená Správou ciest a Dopravným inšpektorátom v Trenčíne.

- o vykonanej výmene 20 ks svietidiel a 4 nových pridaných v obci. Informovala o havarijnom stave čerpadla na čerpacej stanici, ktoré bolo potrebné ihneď vymeniť za nové. Pôvodné čerpadlo sa dalo na reklamáciu, nakoľko bolo v záruke a bude slúžiť ako záložné pre prípad porúch na čerpacej stanici. Zvýšené výdavky budú zohľadnené v úpravách rozpočtu k 30.6.2017 – Rozpočtové opatrenie č. 2/2017.

Informácie zobrali poslanci na vedomie.

**Hlasovanie:**

**Prítomní:** 4 **Za:** 4 **Proti:** 0 **Zdržal sa:** 0

**12. Záver**

Starostka obce ukončila rokovanie Obecného zastupiteľstva a poďakovala poslancom za účasť na plánovanom zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenia č. 16-27**

zo zasadnutia OZ v Hrabovke

**Z plánovaného zasadnutia Obecného zastupiteľstva obce Hrabovka zo dňa 27.06.2017**

***K bodu: Otvorenie zasadnutia***

**Uznesenie č. 16/2017**

Obecné zastupiteľstvo v Hrabovke **s c h v a ľ u j e** navrhnutý program a dopĺňa bod 4 pričom znenie tohto bodu je nasledovné:

**4. Plán kontrolnej činnosti HK na II. polrok 2017, Správa o výsledku kontrol**

V Hrabovke, 27.06.2017

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 17/2017**

Obecné zastupiteľstvo v Hrabovke **s c h v a ľ u j e** overovateľov Ladislava Šnobla a Michala Jakaba a zapisovateľku pracovníčku OcÚ Mgr. Janku Štefánkovú.

V Hrabovke, 27.06.2017

Eva Mráziková

starostka obce

***K bodu: Kontrola uznesení z predchádzajúceho zasadnutia***

**Uznesenie č. 18/2017**

Obecné zastupiteľstvo v Hrabovke **b e r i e n a  v e d o m i e** informáciu hlavnej kontrolórky obce o kontrole uznesení z predchádzajúceho zasadania.

V Hrabovke, 27.06.2017

Eva Mráziková

starostka obce

***K bodu: Plán kontrolnej činnosti HK na II. polrok 2017, Správa o výsledku kontrol***

**Uznesenie č. 19/2017**

Obecné zastupiteľstvo v Hrabovke :

a) **s c h v a ľ u j e** predložený Plán kontrolnej činnosti HK na II. polrok 2017

b) **b e r i e n a  v e d o m i e** predloženú Správu o výsledku kontrol

V Hrabovke, 27.06.2017

Eva Mráziková

starostka obce

***K bodu: Záverečný účet za rok 2016 a Správa HK k záverečnému účtu za rok 2016***

**Uznesenie č. 20/2017**

Obecné zastupiteľstvo v Hrabovke prijíma nasledovné uznesenie:

a) Obecné zastupiteľstvo **berie na vedomie** správu hlavného kontrolóra a stanovisko

k Záverečnému účtu za rok 2016.

b) Obecné zastupiteľstvo **schvaľuje** Záverečný účet obce a celoročné hospodárenie **bez**

**výhrad.**

c) Obecné zastupiteľstvo **schvaľuje** použitie prebytku rozpočtového hospodárenia na tvorbu

rezervného fondu vo výške **11869,11 EUR .**

V Hrabovke, 27.06.2017

Eva Mráziková

starostka obce

***K bodu: Dodatok ku kúpnej zmluve – pozemok p. Orechovská***

**Uznesenie č. 21/2017**

Obecné zastupiteľstvo v Hrabovke **s c h v a ľ u j e**  predložený návrh na dodatok ku kúpnej zmluve s pani Jankou Orechovskou – finančná náhrada za 11 ks drevín á 10 € spolu 110 €.

V Hrabovke, 27.06.2017

Eva Mráziková

starostka obce

***K bodu: Úprava rozpočtu k 30.6.2017***

**Uznesenie č. 22/2017**

Obecné zastupiteľstvo v Hrabovke **s c h v a ľ u j e** predložený návrh na rozpočtové opatrenie č. 2/2017 k 30.6.2017.

V Hrabovke, 27.06.2017

Eva Mráziková

starostka obce

***K bodu: Rôzne***

**Uznesenie č. 23/2017**

Obecné zastupiteľstvo v Hrabovke **berie na vedomie** informáciu zástupcu zákaznického centra KIKI internet, ktorého prevádzkovateľom je Global Network Technology s. r .o. o zámere vybudovania nového vysielača KIKI internet na území obce Hrabovka.

V Hrabovke, 27.06.2017

Eva Mráziková

starostka obce

**Uznesenie č. 24/2017**

Obecné zastupiteľstvo v Hrabovke **berie na vedomie**  **informáciu a predložený zámer** Ing. Arch. Jozefa Masaryka, ktorý spoločne s Ing. Petrom Štefancom zaslal dňa 5. a 9.5.2017 na obecný úrad v Hrabovke s tým, že momentálne obec Hrabovka v roku 2017 nemá plánované výdavky na obnovu alebo vypracovanie nového územného plánu obce. Toto by chcela obec riešiť zapracovaním do rozpočtu na rok 2018 a potom budú predkladatelia ponuky oslovení v rámci výberového konania.

V Hrabovke, 27.06.2017

Eva Mráziková

starostka obce

**Uznesenie č. 25/2017**

Obecné zastupiteľstvo v Hrabovke **n e s c h v a ľ u j e** žiadosť predloženú pánom Pavlom Hlucháňom, nakoľko nie je v súlade s terajším územným plánom obce a do budúcnosti nie je predpoklad, že by pri novelizácii územného plánu došlo k podstatným zmenám oproti pôvodnému územnému plánu. Ďalej je potrebné, aby žiadosť bola podporená všetkými vlastníkmi dotknutých nehnuteľností, bola podpísaná len 5 vlastníkmi.

V Hrabovke, 27.06.2017

Eva Mráziková

starostka obce

**Uznesenie č. 26/2017**

Obecné zastupiteľstvo v Hrabovke **s c h v a ľ u j e a  p o v e r u j e** zástupcu starostky obce poslanca Ladislava Šnobla a poslanca Róberta Chmelinu podpisom a schvaľovaním cestovných príkazov starostky obce.

V Hrabovke, 27.06.2017

Eva Mráziková

starostka obce

**Uznesenie č. 27/2017**

Obecné zastupiteľstvo **b e r i e n a  v e d o m i e**  informáciu starostky obce:

a) k žiadosti pani Borotovej, ktorá má záujem odkúpiť pozemok na stavbu RD od pána Macuru, a žiada predbežný súhlas s výstavbou, nakoľko výjazd z pozemku je pri hlavnej ceste smerom k rázcestiu na Dolnú Súču a Skalku nad Váhom. Obecné zastupiteľstvo nemá žiadne výhrady voči výstavbe v prípade, že žiadosť o stavebné povolenie bude odsúhlasená Správou ciest a Dopravným inšpektorátom v Trenčíne.

b) o vykonanej výmene 20 ks svietidiel a 4 nových pridaných v obci a o havarijnom stave čerpadla na čerpacej stanici, ktoré bolo potrebné ihneď vymeniť za nové. Zvýšené výdavky budú zohľadnené v úpravách rozpočtu k 30.6.2017 – Rozpočtové opatrenie č. 2/2017.

V Hrabovke, 27.06.2017

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová** | **Chmelina** | **Jakab** | **Šnobel** | **Hamajová** |
| **Uznesenia:** | **Andrea** | **Róbert** | **Michal** | **Ladislav** | **Jana** |
| 16/2017 | **N** | **I** | **I** | **I** | **I** |
| 17/2017 | **N** | **I** | **I** | **I** | **I** |
| 18/2017 | **N** | **I** | **I** | **I** | **I** |
| 19/2017 | **N** | **I** | **I** | **I** | **I** |
| 20/2017 | **N** | **I** | **I** | **I** | **I** |
| 21/2017 | **N** | **I** | **I** | **I** | **I** |
| 22/2017 | **N** | **I** | **I** | **I** | **I** |
| 23/2017 | **N** | **I** | **I** | **I** | **I** |
| 24/2017 | **N** | **I** | **I** | **I** | **I** |
| 25/2017 | **N** | **X** | **X** | **X** | **X** |
| 26/2017 | **N** | **I** | **I** | **I** | **I** |
| 27/2017 | **N** | **I** | **I** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Ladislav Šnobel .........................................

Michal Jakab .........................................

Zapísala:

Mgr. Janka Štefánková .........................................

Eva Mráziková starostka obce